**All Blacks** — ახალი ზელანდიის ეროვნული ნაკრები რაგბის კავშირში, რომელიც ქვეყნის ეროვნული სპორტია. გუნდს მოიხსენიებენ, როგორც ახალი ზელანდიად, ასევე All Blacks-ად. All Blacks არის მნიშვნელოვანი ძალა საერთაშორისო რაგბიში და ჰყავს დამარცხებული მრავალი ძლიერი გუნდი, მათ შორის „ბრიტანელი და ირლანდიელი ლომები" და „მსოფლიო XV". All Blacks ყოველწლიურად ეჯიბრება ავსტრალიის (კენგურუები) და სამხრეთ აფრიკის (სპრინბოკები) გუნდს „სამი ერის თასის" ჩემპიონატზე. ჩემპიონატის 12 წლიანი ისტორიის განმავლობაში გუნდმა ჩემპიონობა იზეიმა 8-ჯერ, ხოლო ავსტრალიამ და სამხრეთ აფრიკამ 2-2 ჯერ. მას შემდეგ რაც სამხრეთ აფრიკამ მოიგო მსოფლიო ჩემპიონატი, 2007 წლის 22 ოქტომბერს All Black-მა დაკარგა ლიდერობა საერთაშორისო რაგბის მმართველობის მიერ შედგენილ საუკეთესო გუნდების სიაში. სამხრეთ აფრიკამ სიაში ლიდერობა 2008, 7 ივლისამდე შეძო, შემდეგ კი მას All Blacks-მა გაუსწრო. თუმცა მან ლიდერობა მხოლოდ რამდენიმე დღე შეძლო და 14 ივლისს მას კვლამ სამხრეთ აფრიკამ გაუსწრო. საერთაშორისო რაგბის მმართველობამ 2006 წელს, All Blacks დაასახელა წლის საუკეთესო გუნდად .

გუნდმა პირველი ბრძოლა გამართა 1884 წელს, „კუმბერლენდის ქვეყანა, ახალი სამხრეთ უელსის" წინააღმდეგ. All Blacks-მა დაასრულეს მათი პირველი მოგებების სერია მათი ზემდგომი გუნდის, სამხრეთ აფრიკის დამარცხებით, ახალ ზელანდიაში, 1956 წელს. ათეული წლის შემდეგ, მათ მიაღწიეს თავიანთ ყველაზე გრძელ მოგებების სერიას, 17 თამაშის მოგებით, 1965 წლიდან 1970 წლამდე. გუნდმა ერთი ტურის განმავლობაში მოუგო ისეთ გუნდებს როგორებიცაა: ინგლისი, ირლანდია, შოტლანდია და უელსი.

ჯგუფის დაარსების ადრეულ წლებში, მათი ფორმის ფერი იყო შავი და სერი. 1905 წლის ტურიდან, All Blacks-ის ფორმა მხოლოდ შავი ფერისგან შედგებოდა, გარდა ვერცხლისფერი გვიმრისა (გერბი), და სახელიც „All Black" (ყველა შავი) მოდის ამ პერიოდიდან. All Blacks-ის ტრადიციული შესრულება არის „ჰაკა", რომელსაც ასრულებს გუნდი ლიდერი, გუნდთან ერთად თამაშის დაწყების წინ.

ისტორია
-------

### რაგბის გავრცელება ახალ ზელანდიაში

ახალი ზელანდიის ეროვნული ნაკრები 1884 წელს
ახალ ზელანდიას პირველად რაგბი გააცნო ჩარლზ მონრომ, 1860 იანი წლების დასასრულს. თვითონ მონრომ კი ეს სპორტი აღმოაჩინა ინგლისში, როდესაც სწავლობდა კრისტის კოლეჯში. ამ სპორტმა ახალ ზელანდიაში ადგილის დამკვიდრება დაიწყო 1870 წლის მაისში. ახალი ზელანდიის პირველი საერთაშორისო თამაში გაიმართა 1882 წელს, როდესაც სამხრეთის რაგბის კავშირი (შემდგომ ახალი სამხრეთ უელსის რაგბის კავშირი) იმყოფებოდა ახალ ზელანდიაში. მოგზაურები ეთამაშნენ ორ ორჯერ ოკლენდის პროვინციის გუნდს და ველინგტონს, ხოლო თითო თითოჯერ კანტერბურის, ოტაგო და დასავლეთ სანაპიროს, ჩრდილოეთ ირლანდიას. გუნდმა მოიგო 4 და წააგო 3 თამაში. 2 წლის შემდეგ, ახალი ზელანდიის გუნდი ახალ სამხრეთ უელსში მოგზაურობდა. ახალმა ზელანდიამ ითამაშა და მოიგო 8 თამაში.

### საერთაშორისო შეჯიბრების დაწყება

პირველად, ახალმა ზელანდიამ ტურნე გამართა ახალ სამხრეთ უელსში, 1894 წელს. ამ წლებში მათ ითამაშეს პირველი საერთაშორისო თამაში ახალ სამხრეთ უელსთან და წააგეს 8-ით 6. მაგრამ ამ ყველაფრის მიუხედავად, გუნდის პირველ საერთაშორისო თამაშად ითვლება ავსტრალიასთან დაპირისპირება, 1903 წლის 15 აგვისტოს. თამაში დასრულდა ახალი ზელანდიის გამარჯვებით, ანგარიშით 22-ით 3.

აღსანიშნავია ახალი ზელანდიის პირველი ტური ბრიტანეთში, 1905 წელს. გუნდის სახელის, „all black"-ის დარქმევის იდეა ამ ტურის პერიოდიდან მოდის.

### რეპუტაციის ჩამოყალიბება

All Blacks 1905 წელს
ახალი ზელანდიის კონკურენცია სამხრეთ აფრიკასთან დაიწყო 1921 წელს, როდესაც სამხრეთ აფრიკის გუნდი იმყოფებოდა ახალ ზელანდიაში. მოგვიანებით All Blacks-იც ჩავიდა სამხრეთ აფრიკაში 1928 წელს.

1924 წელს, ახალი ზელანდიის ტურისტებმა დიდ ბრიტანეთში, გუნდი საბოლოოდ შერაცხეს „დაუმარცხებლებად", რადგან ისინი იგებდნენ ყველა თამაშს. ახალმა ზელანდიამ ტური გამართა ბრიტანეთში 1930 წელს, თუმცა ლომებმა მოიგეს პირველი თამაში. ამის შემდეგ, უკვე 1935-36 წლებში, ახალი ზელანდია ისევ ჩავიდა ბრიტანეთში და წააგო მხოლოდ 3 თამაში, 30 თამაშიდან.

1937 წელს, სამხრეთ აფრიკამ დაამარცხა All Blacks, როდესაც მათ ჰქონდათ ტური ახალ ზელანდიაში. 1937 წლის სამხრეთ აფრიკის გუნდი დასახელებული იქნა საუკეთესო გუნდათ, იმათ შორის რომლებიც იმყოფებოდნენ ახალ ზელანდიაში. 1949 წელს, მეორე მსოფლიო ომის დასრულების შემდეგ, All Blacks ეთამაშა სპრინგბოკებს, სამხრეთ აფრიკაში. ტურში უნდა აღინიშნოს რეპუტაცია დაკარგული All Blacks-ის ჩანაწერი: ორი წაგებული თამაში ერთ დღეში. ამ დროისთვის ავსტალიას ტური ჰქონდა ახალ ზელანდიაში. 3 სექტემბრის ნაშუადღევს (ახალი ზელანდიის დროით), All Blacks, ჯონი სმიტის კაპიტნობით, დამარცხდა ავსტარლიასთან, ანგარიშით 11-ით 6. ამის შემდეგ გუნდმა წააგო სამხრეთ აფრიკასთანაც, ანგარიშით 9-ით 3. ამას მოყვა მათი კიდევ ერთი თამაშის წაგება, რითაც ავსტრალიამ „ბლედისლიოს თასი" მოიგო.

1959 წელს, All Blacks-მა მოუგო ლომებს, და სწორედ ამ პერიოდიდან დაიწყო მათი გაბატონება რაგბის სამყაროში. 1963-64 წელს, გუნდი ჰქონდა დიდ ბრიტანეთში ტური, ვილსონ ვინრის ლიდერობით. გუნდი მთლიანი ტურის განმავლობაში, მხოლოდ ერთხელ დამარცხდა ნიუსპორტთან. სწორედ ამ ტურის განმავლობაში, გუნდმა დაამყარა რეკორდი ყველაზე გრძელ მოგებების სერიაში: 17 მოგებული თამაში 1965 წლიდან 1970 წლამდე .

### ადრეული მსოფლიო თასები

1987 წლის რაგბის მსოფლიო ჩემპიონატზე, ახალმა ზელანდიამ დაამარცხა ფიჯი, იტალია, არგენტინა, უელსი, შოტლანდია და გავიდა ფინალში, სადაც მოუგო საფრანგეთს, ანგარიშით 29–9. ამ ჩემპიონატში ახალმა ზელანდიამ დათმო მხოლოდ 52 ქულა, ხოლოდ მოწინააღმდეგე გუნდს დაუდო 43 ლელო 6 თამაშში.

1991 წლის რაგბის მსოფლიო ჩემპიონატზე, ახალი ზელანდია ჯგუფიდან გავიდა სამი მოგებით. მეოთხედფინალში კანადა დაამარცხა ანგარიშით 29-13 და ნახევარ ფინალში დაუპირისპირდა ავსტრალიას, რომელთანაც 16-6 წააგო. გუნდი მესამე ადგილისთვის შეეჯიბრა შოტლანდიას და დაამარცხა ანგარიშით 13-6.

1995 წლის რაგბის მსოფლიო ჩემპიონატი, რომელიც გაიმართა სამხრეთ აფრიკაში, ახალმა ზელანდიამ კარგად იასპარეზა, მაგრამ თავის მოპოვება ვერ შეძლო. გუნდმა ფინალამდე მოუგო ისეთ გუნდებს როგორებიცაა: შოტლანდია, ინგლისი, უელსი, ირლანდია, ხოლო ფინალში დამარცხდა სამხრეთ აფრიკასთან დამატებით დროში, ანგარიშით 15-12.

### პროფესიონალური ერა

#### სამი ერის თასი

ინგლისი VS ახალი ზელანდია
პროფესიონალური ერა რაგბიში დაიწყო 1995 წელს, როდესაც შეიქმნა „Super 12"-ის შეჯიბრება და „სამი ერის თასი". პირველი სამი ერის თასი ჩატარდა 1996 წელს, ახალი ზელანდიის გამარჯვებით. გუნდმა მოიგო ოთხივე თამაში და გახდა თასის მფლობელი.

მომდევნო, 1997 წლის სამი ერის თასის გამარჯვებულიც ახალი ზელანდია გახდა, რომელმაც მოიგო თასი ოთხივე თამაშის მოგებით. შემდეგ წელს, ახალმა ზელანდიამ გამარჯვება დაუთმო სამხრეთ აფრიკას. ამ წელს ახალმა ზელანდიამ ცუდად ითამაშა და ოთხი თამაშიდან ოთხივე წააგო. მთელი ისტორიის განმავლობაში, ეს იყო მეორე შემთხვევა, როდესაც ახალმა ზელანდიამ ოთხი თამაში წააგო ზედიზედ.

1999 წელს, ახალმა ზელანდიამ კვლავ მოიგო სამი ერის თასი. ამ ჩემპიონატში აღსანიშნავია თამაში, სადაც ახალმა ზელანდიამ 28-0 სძლია სამხრეთ აფრიკას. მომდევნო ორი წლის განმავლობაში, ჩემპიონატი მოიგო ავსტრალიამ. 2002 წელს თასს დაეუფლა კვლავ ახალი ზელანდია, რასაც მოყვა 2003 წლის დამაჯერებელი გამარჯვება. 2004 წელს ჩემპიონატზე გამარჯვება ერგო სამხრეთ აფრიკას. ამ ჩემპიონატზე სამივე გუნს ჰქონდა ორი მოგება და ორი წაგება. 

ავსტრალია VS ახალი ზელანდია. 13 აგვისტო, 2005სამხრეთ აფრიკამ აჯობა ავსტრალიას და ახალ ზელანდიას მხოლოდ აღებული ქულებით. მომდევნო სამი წლის განმავლობაში ახალ ზელანდიას ვერცერთმა სხვა გუნდმა ვერ აჯობა და სამივე წლის თასიც მას ერგო.

#### მსოფლიო ჩემპიონატი

1999 წლის მსოფლიო ჩემპიონატზე ახალმა ზელანდიამ სძლია ჯგუფურ ეტაპზე ინგლისს, ანგარიშით 30-16. აღსანიშნავია ასევე იტალიასთან დიდი ანგარიშით გამარჯვება - 101-3. ჯგუფიდან გასვლის შემდეგ, ახალმა ზელანდიამ დაამარცხა შოტლანდია ანგარიშით 30-18 და დაუპირისპირდა ნახევარფინალში საფრანგეთს. დიდი ბრძოლის შემდეგ, ახალი ზელანდია დამარცხდა, ანგარიშით 31-43.

2003 წლის მსოფლიო ჩემპიონატზე ახალი ზელანდია ჯგუფიდან გავიდა ოთხივე თამაშის მოგებით. მეოთხედფინალში იგი შეხვდა სამხრეთ აფრიკას და ძლია ანგარიშით 29-9 და დაუპირისპირდა ნახევარფინალში ავსტრალიას. ახალი ზელანდია დამარცხდა, ანგარიშით 22-10.

2007 წლის მსოფლიო ჩემპიონატზე ახალმა ზელანდიამ არც ისე კარგად იასპარეზა. ჯგუფიდან ოთხივე მოგებით გავიდა და მეოთხედფინალში საფრანგეთთან დამარცხდა, ანგარიშით 18-20.

2011 წლის მსოფლიო ჩემპიონატზე, ფინალურ მატჩში, ახალმა ზელანდიამ დაამარცხა საფრანგეთის ეროვნული ნაკრები ანგარიშით 8–7 და მოიპოვა გამარჯვება.

2015 წლის მსოფლიო ჩემპიონატზე, ახალმა ზელადიამ, ფინალურ მატჩში დაამარცხა ავსტრალიის ეროვნული ნაკრები ანგარიშით 34-17.

2019 წლის მსოფლიო ჩემპიონატზე, ნახევარფინალში, ახალი ზელანდიის ნაკრები დამარცხდა ანგარიშით 19-7. ბრინჯაოს ფინალში კი დაამარცხეს უელსის ნაკრები ანგარიშით, 40-17 და გახდნენ ბრინჯაოს მედლის მფლობელები.

2023 წლის მსოფლიო ჩემპიონატზე, ფინალურ მატჩში, ახალი ზელანდიის ნაკრები დამარცხდა სამხრეთ აფრიკის ეროვნულ ნაკრებთან ანგარიშით 13-12, შედეგად დაიკავეს მეორე ადგილი.

ჰაკა
----

ახალი ზელანდიის ჰაკა საფრანგეთის წინააღმდეგ. 2006
ახალი ზელანდია ასრულებს ჰაკას (მაორის ცეკვა) ყოველი საერთაშორისო თამაშის დაწყების წინ. ეს ტრადიცია ახალმა ზელანდიამ დაიწყო 1884 წელს, ახალი სამხრეთ უელსის ტურის დროს. ახალი ზელანდიის ეროვნულმა გუნდმა, რომელიც იმყოფებოდა ტურნეზე ბრიტანეთში, 1889 წელს, გამოიყენა Ake Ake Kia Kaha, ხოლო 1903 წელს, როდესაც გუნდი იმყოფებოდა ავსტრალიაში - Tupoto koe, Kangaru! 1905 წლიდან, გუნდმა ტრადიციულად დაიწყო Ka Mate-ს გამოყენება და 1914 წლისთვის, ეს იყო ახალი ზელანდიის ეროვნული ნაკრების ერთ-ერთი მნიშვნელოვანი ნაწილი. 2005 წლის 28 აგვისტოს, სამი ერის თასის ერთ-ერთი თამაშის, სამხრეთ აფრიკა ახალი ზელანდიის დაწყების წინ, ახალმა ზელანდიამ შეასრულა ახალი ჰაკა Kapa o Pango.

ჩანაწერები
----------

### სამი ერის თასი

ახალ ზელანდიას სამი ერის თასი აქვს მოგებური ცხრაჯერ, სამხრეთ აფრიკას სამჯერ, ხოლო ავსტალიასა ორჯერ.

### სამი ერი (1996–2011, 2020)

| ქვეყანა | თამაშები | ქულები | ბონუსქულები | საერთოქულები | ჩემპიონისწოდება |
| --- | --- | --- | --- | --- | --- |
| თამაში | მოგება | ფრე | წაგება | გატანილი | მიღებული | სხვაობა |
| ახალი ზელანდიის დროშა ახალი ზელანდია | 76 | 52 | 0 | 24 | 2054 | 1449 | +605 | 35 | **243** | **11** |
| ავსტრალიის დროშა ავსტრალია | 76 | 30 | 3 | 43 | 1591 | 1817 | −226 | 34 | **160** | **3** |
| სამხრეთ აფრიკის რესპუბლიკის დროშა სამხრეთ აფრიკის რესპუბლიკა | 72 | 28 | 1 | 43 | 1480 | 1831 | −351 | 24 | **138** | **3** |
| არგენტინის დროშა არგენტინა | 4 | 1 | 2 | 1 | 56 | 84 | -28 | 0 | **8** | **0** |

### რაგბის ჩემპიონატი (2012-დან)

| ქვეყანა | თამაშები | ქულები | ბონუსქულები | საერთოქულები | ჩემპიონისწოდება |
| --- | --- | --- | --- | --- | --- |
| თამაში | მოგება | ფრე | წაგება | გატანილი | მიღებული | სხვაობა |
|
| ახალი ზელანდიის დროშა ახალი ზელანდია | 57 | 48 | 2 | 7 | 1979 | 1059 | +920 | 36 | **233** | **9** |
| სამხრეთ აფრიკის რესპუბლიკის დროშა სამხრეთ აფრიკის რესპუბლიკა | 57 | 28 | 4 | 25 | 1449 | 1289 | +160 | 26 | **146** | **1** |
| ავსტრალიის დროშა ავსტრალია | 57 | 25 | 3 | 29 | 1304 | 1553 | −249 | 13 | **126** | **1** |
| არგენტინის დროშა არგენტინა | 57 | 8 | 1 | 48 | 1036 | 1868 | −832 | 12 | **46** | **0** |

განახლების თარიღი: 29 ივლისი, 2023

### მსოფლიო ჩემპიონატი

ახალმა ზელანდიამ მსოფლიო ჩემპიონატზე ითამაშა 36 თამაში, რომელთაგანაც 30 მოიგო და 6 წააგო. ახალი ზელანდია არის ერთადერთი გუნდი, რომელმაც 1987 წლიდან 2003 წლამდე ყველა ნახევარფინალში ითამაშა, მაგრამ 2007 წელს, მეოთხედფინალში საფრანგეთმა სძლია. გუნდმა მსოფლიო ჩემპიონატი მოიგო მხოლოდ ერთხელ, 1987 წელს, დამაჯერებელი გამარჯვებით. 1991 წელს, გუნდი დამარცხდა ნახევარფინალში ავსტრალიასთან, შემდეგ კი შოტლანდიას მოუგო და დაიკავა მესამე ადგილი. 1995 წელს, გუნდმა მიაღწია ფინალამდე, თუმცა სამხრეთ აფრიკამ სძლია, ანგარიშით 15-13. 1999 წელს, ახალმა ზელანდიამ წააგო ნახევარფინალში საფრანგეთთან, და მესამე ადგილის მოსაპოვებლად დაუპირისპირდა სამხრეთ აფრიკას, სადაც 18-20 დამარცხდა. 2003 წელს, ახალი ზელანდია დამარცხდა ნახევარფინალში ავსტალიასთან და მესამე ადგილის მოსაპოვებლად საფრანგეთს შეხვდა, სადაც 40-13 მოიგო. უკვე 2007 წელს, ახალი ზელანდია დამარცხდა მეოთხედფინალში საფრანგეთთან, ანგარიშით 18-20, აქამდე ისინი იყვნენ ერთადერთი გუნდი, რომელმაც მიაღწია ნახევარფინალამდე ყოველ ჩემპიონატში 

მსოფლიო ჩემპიონატზე, ახალმა ზელანდიამ დაამყარა რამდენიმე რეკორდი: ყველაზე მეტი ქულა ერთ თამაშში (145 ქულა იაპონიის წინააღმდეგ 1995 წელს), ყველაზე მეტი გატანილი ქულა ყველა მსოფლიო ჩემპიონატის განმავლობაში (1,711 ქულა), ყველაზე მეტი ლელო ყველა მსოფლიო ჩემპიონატის განმავლობაში (232 ლელო), ყველაზე მეტი გატანილი გარდასახვა ყველა მსოფლიო ჩემპიონატის განმავლობაში (173). ასავე ახალი ზელანდიის მოთამაშეების დამყარებული რეკორდები: იოჰან ლომუ — ყველაზე მეტი ლელო (15 ლელო ორი მსოფლიო ჩემპიონატის განმავლობაში), სინ ფიტზპატრიკი — ყველაზე მეტი თამაში (17 თამაში 1987 დან 1995 წლამდე), მარკ ელისი — ყველაზე მეტი ლელო ერთ თამაშში (6 ლელო იაპონიის წინააღმდეგ 1995 წელს), გრენტ ფოქსი — ყველაზე მეტი ქულა ერთ ჩემპიონატში (126 ქულა 1987 წელს) და სიმონ კულჰანი — ყველაზე მეტი ქულა ერთ თამაშში (45 ქულა იაპონიის წინააღმდეგ 1995 წელს).

#### პოზიციები

* 1987 — პირველი
* 1991 — მესამე
* 1995 — მეორე
* 1999 — მეოთხე
* 2003 — მესამე
* 2007 — მეოთხედფინალიდან გავარდა
* 2011 — პირველი
* 2015 — პირველი
* 2019 — მესამე
* 2023 — მეორე

#### საერთო ჩანაწერი მსოფლიო ჩემპიონატზე

| მოწინააღმდეგენაკრები | თამაშებისრაოდენობა | მოგება | ფრე | წაგება | გატანილიქულა | მიღებულიქულა | ქულებისსხვაობა | მოგებისპროცენტულობა |
| --- | --- | --- | --- | --- | --- | --- | --- | --- |
| იტალიის დროშა იტალია | 5 | 5 | - | - | 348 | 51 | +297 | 100 |
| შოტლანდიის დროშა შოტლანდია | 5 | 5 | - | - | 161 | 57 | +104 | 100 |
| უელსის დროშა უელსი | 3 | 3 | - | - | 136 | 52 | +84 | 100 |
| ინგლისის დროშა ინგლისი | 3 | 3 | - | - | 93 | 57 | +36 | 100 |
| ტონგის დროშა ტონგა | 2 | 2 | - | - | 136 | 16 | +120 | 100 |
| კანადის დროშა კანადა | 2 | 2 | - | - | 97 | 19 | +78 | 100 |
| იაპონიის დროშა იაპონია | 1 | 1 | - | - | 145 | 17 | +128 | 100 |
| პორტუგალიის დროშა პორტუგალია | 1 | 1 | - | - | 108 | 13 | +95 | 100 |
| რუმინეთის დროშა რუმინეთი | 1 | 1 | - | - | 85 | 8 | +77 | 100 |
| ფიჯის დროშა ფიჯი | 1 | 1 | - | - | 74 | 13 | +61 | 100 |
| აშშ-ის დროშა აშშ | 1 | 1 | - | - | 46 | 6 | +40 | 100 |
| არგენტინის დროშა არგენტინა | 1 | 1 | - | - | 46 | 15 | +31 | 100 |
| ირლანდიის დროშა ირლანდია | 1 | 1 | - | - | 43 | 19 | +24 | 100 |
| საფრანგეთის დროშა საფრანგეთი | 4 | 2 | - | 2 | 118 | 85 | +33 | 50 |
| სამხრეთ აფრიკის რესპუბლიკის დროშა სამხრეთ აფრიკა | 3 | 1 | - | 2 | 59 | 46 | +13 | 33 |
| ავსტრალიის დროშა ავსტრალია | 2 | - | - | 2 | 16 | 38 | -22 | 0 |
| **საერთო** | **36** | **30** | **-** | **6** | **1711** | **506** | **+1205** | **83.33** |

### საერთო ჩანაწერი

ახალ ზელანდიას აქვს მოგებული 318 თამაში 429-დან, რომლის მოგების პროცენტულობა 74.1%-ია. ამის მიხედვით, ახალი ზელანდია არის ყველაზე წარმატებული ეროვნული ნაკრები რაგბის გუნდების ისტორიაში.

ახალი ზელანდიის თამაშების ცხრილი, ყველა სხვა ნაკრებთან. განახლებულია: 4 ნოემბერი, 2007 წ.

| მოწინააღმდეგენაკრები | თამაშებისრაოდენობა | მოგება | წაგება | ფრე | მოგებისპროცენტულობა |
| --- | --- | --- | --- | --- | --- |
| ავსტრალია | 143 | 97 | 41 | 5 | 67.8% |
| სამხრეთ აფრიკა | 83 | 46 | 34 | 3 | 55.4% |
| საფრანგეთი | 51 | 38 | 12 | 1 | 74.5% |
| ბრიტანელი და ირლანდიელი ლომები | 34 | 26 | 6 | 2 | 76.5% |
| ინგლისი | 31 | 24 | 6 | 1 | 77.4% |
| შოტლანდია | 26 | 24 | 0 | 2 | 92.3% |
| უელსი | 23 | 20 | 3 | 0 | 87% |
| ირლანდია | 21 | 20 | 0 | 1 | 95% |
| არგენტინა | 13 | 12 | 0 | 1 | 92.3% |
| იტალია | 9 | 9 | 0 | 0 | 100% |
| სამოა | 4 | 4 | 0 | 0 | 100% |
| ფიჯი | 4 | 4 | 0 | 0 | 100% |
| კანადა | 4 | 4 | 0 | 0 | 100% |
| ტონგა | 3 | 3 | 0 | 0 | 100% |
| ანგლო-ველში | 3 | 2 | 0 | 1 | 66.7% |
| მსოფლიო XV | 3 | 2 | 1 | 0 | 66.7% |
| რუმინეთი | 2 | 2 | 0 | 0 | 100% |
| აშშ | 2 | 2 | 0 | 0 | 100% |
| დიდებული ბრიტანეთი | 1 | 1 | 0 | 0 | 100% |
| იაპონია | 1 | 1 | 0 | 0 | 100% |
| მშვიდობიანი კუნძულზე მცხოვრებნი | 1 | 1 | 0 | 0 | 100% |
| პორტუგალია | 1 | 1 | 0 | 0 | 100% |
| **საერთო** | **433** | **322** | **94** | **17** | **74.34%** |

### ახალი ზელანდია IRB-ის მსოფლიო რეიტინგში

მწვრთნელები
-----------

| სახელი | წელი | თამაში | მოგება | ფრე | წაგება | მოგების პროცენტულობა |
| --- | --- | --- | --- | --- | --- | --- |
| ალექს მაქდონალდი | 1949 | 4 | 0 | 0 | 4 | 0% |
| ტომ მორისონი | 1950, 5, 55–56 | 12 | 8 | 1 | 3 | 66.7% |
| ლენ კლოუდი | 1951 | 3 | 3 | 0 | 0 | 100% |
| არტურ მარსლინი | 1953–1954 | 5 | 3 | 0 | 2 | 60% |
| დიკ ევერესტი | 1957 | 2 | 2 | 0 | 0 | 100% |
| კეჯ სულივანი | 1958–1960 | 11 | 6 | 1 | 4 | 54.5% |
| ნეილ მაქფაილი | 1961–1965 | 20 | 16 | 2 | 2 | 80% |
| რონ ბუში | 1962 | 2 | 2 | 0 | 0 | 100% |
| ფრედ ალენი | 1966–1968 | 14 | 14 | 0 | 0 | 100% |
| ივან ვოდანოვიჩი | 1969–1971 | 10 | 4 | 1 | 5 | 40% |
| ბობ დაფი | 1972–1973 | 8 | 6 | 1 | 1 | 75% |
| ჯონ სტივარტი | 1974–1976 | 11 | 6 | 1 | 4 | 54.5% |
| ჯეკ გლისონი | 1977–1978 | 13 | 10 | 0 | 3 | 76.9% |
| ერიც ვოტსონი | 1979–1980 | 9 | 5 | 0 | 4 | 55.5% |
| პიტერ ბერკი | 1981–1982 | 11 | 9 | 0 | 2 | 81.8% |
| ბრაის როუპი | 1983–1984 | 12 | 9 | 1 | 2 | 75% |
| ბრაიან ლოჩორი | 1985–1987 | 18 | 14 | 1 | 3 | 77.7% |
| ალექს ვილი | 1988–1991 | 29 | 25 | 1 | 3 | 86.2% |
| ლაური მეინსი | 1992–1995 | 34 | 23 | 1 | 10 | 67.6% |
| ჯონ ჰარტი | 1996–1999 | 41 | 31 | 1 | 9 | 75.6% |
| უეინ სმიტი | 2000–2001 | 17 | 12 | 0 | 5 | 70.5% |
| ჯონ მიჩელი | 2002–2003 | 28 | 23 | 1 | 4 | 82.1% |
| გრაჰამ ჰენრი | 2004–2011 | 103 | 88 | 0 | 15 | 85.4% |
| სტივ ჰანსენი | 2012–2019 | 107 | 93 | 4 | 10 | 86.9% |
| იან ფოსტერი | 2020–2023 | 46 | 32 | 2 | 12 | 69.50% |
| სკოტ რობერტსონი | 2024– |  |  |  |  |  |

მოთამაშეები
-----------

### ახლანდელი მოთამაშეები

ახალი ზელანდიის ნაკრები 2023 წლის მსოფლიო ჩემპიონატზე.


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

უკანა| **მოთამაშე** | **პოზიცია**| |
| კელებ კლარკი | ფრთა |
| ლესტერ ფაინგაანუკუ | ფრთა |
| უილ ჯორდანი | ფრთა |
| ემონი ნარავა | ფრთა |
| მარკ ტელეა | ფრთა |
| ჯორდი ბარეტი | შუამარბი |
| რეიკო იოანე | შუამარბი |
| ანტონ ლინერტ-ბრაუნი | შუამარბი |
| დავით ჰავილი | შუამარბი |
| ბოდენ ბარეტი | პივოტი |
| რიჩი მოუნგა | პივოტი |
| დამიან მაკენზი | პივოტი |
| აარონ სმიტი | გამთამაშებელი |
| ფინლეი კრისტი | გამთამაშებელი |
| კამ როიგარდი | გამთამაშებელი |

 | 

|  |
| --- |
|  |
წინა| **მოთამაშე** | **პოზიცია**|
 |
| სემ ქეინი (კაპიტანი)
 | მესამეხაზელი
 |
| შენონ ფრიზელი
 | მესამეხაზელი
 |
| ლუკ იაკობსონი
 | მესამეხაზელი
 |
| დალტონ პაპალი
 | მესამეხაზელი
 |
| არდი სავეა
 | მესამეხაზელი
 |
| სკოტი ბარეტი
 | მეორეხაზელი
 |
| ბროდი რეტალიკი
 | მეორეხაზელი
 |
| კტუპუ ვააი
 | მეორეხაზელი
 |
| სემ უაიტლოკი
 | მეორეხაზელი
 |
| ეთან დე გრუტი
 | ბურჯი
 |
| ტაირელ ლომაქსი
 | ბურჯი
 |
| ნეპო ლაულალა
 | ბურჯი
 |
| ფლეტჩერ ნიუელი
 | ბურჯი
 |
| ოფა თუუნგაფასი
 | ბურჯი
 |
| ტამაიტი უილიამსი
 | ბურჯი
 |
| დენ კოულსი
 | კვაჭი
 |
| სამისონი ტაუკეიაჰო
 | კვაჭი
 |
| კოდი ტეილორი
 | კვაჭი
 |

 |

სქოლიო
------

1. ↑
2. ↑  IRB მსოფლიო რეიტინგი.  დაარქივებულია ორიგინალიდან — 2012-04-15. ციტირების თარიღი: 2008-04-24.
3. ↑  ახალი სამხრეთ უელსი ახალ ზელანდიაში.  დაარქივებულია ორიგინალიდან — 2008-06-19. ციტირების თარიღი: 2008-04-26.
4. ↑  ახალი ზელანდიის პირველი თამაში.  დაარქივებულია ორიგინალიდან — 2008-03-19. ციტირების თარიღი: 2008-04-26.
5. ↑  All Blacks - სახელი?.  დაარქივებულია ორიგინალიდან — 2008-10-14. ციტირების თარიღი: 2008-04-26.
6. ↑  ახალი ზელანდია ბრიტანეთის კუნძულებზე და კანადაში.  დაარქივებულია ორიგინალიდან — 2008-06-18. ციტირების თარიღი: 2008-04-30.
7. ↑  Palenski (2003), გვ 192.
8. ↑  სპრინგბოკების ტური 1956 წელს.  დაარქივებულია ორიგინალიდან — 2012-06-05. ციტირების თარიღი: 2008-04-30.
9. ↑  ახალი ზელანდია - ავსტრალია. 3 სექტემბერი, 1949.  დაარქივებულია ორიგინალიდან — 2008-06-18. ციტირების თარიღი: 2008-04-30.
10. ↑  ახალი ზელანდია - სამხრეთ აფრიკა.  დაარქივებულია ორიგინალიდან — 2008-06-18. ციტირების თარიღი: 2008-04-30.
11. ↑  პალენსკი (2003), გვ 269
12. ↑  მსოფლიო ჩემპიონატი ახალ ზელანდიასა და ავსტრალიაში. rugbymuseum.co.nz.  დაარქივებულია ორიგინალიდან — 2012-10-24. ციტირების თარიღი: 2006-11-15.
13. ↑  პალანსკი (2003), გვ 228.
14. ↑  „სპრინგბოკების გამარჯვება 1995 წლის თასზე". NZPA. 2003-10-30. დაარქივებულია ორიგინალიდან — 2006-08-27. ციტირების თარიღი: 2006-11-15. შეამოწმეთ თარიღის პარამეტრი `|date=`-ში (დახმარება)
15. ↑  „1995: საზეიმო დრო სამხრეთ აფრიკისათვის". bbc.co.uk. 2003-09-24. ციტირების თარიღი: 2006-11-15. შეამოწმეთ თარიღის პარამეტრი `|date=`-ში (დახმარება)
16. ↑  Howitt (2005), გვ 7.
17. ↑  Howitt (2005), გვ 170.
18. ↑  Howitt (2005), გვ 185.
19. ↑  Howitt (2005), გვ 199.
20. ↑  2015 წლის მსოფლიო ჩემპიონატის შედეგები
21. ↑  2019 წლის მსოფლიო ჩემპიონატის შედეგები
22. ↑  2023 წლის მსოფლიო ჩემპიონატის შედეგები
23. ↑  ახალი ზელანდიის ჰაკა
24. ↑  დეჟა ვუ ახალი ზელანდიისთვის.  დაარქივებულია ორიგინალიდან — 2008-06-05. ციტირების თარიღი: 2008-05-18.
25. ↑  ზინზან ბრუკი: "ჩვენ შეგვიძლია გამარჯვება"
26. ↑  გუნდის ჩანაწერები.  დაარქივებულია ორიგინალიდან — 2012-11-25. ციტირების თარიღი: 2008-05-18.
27. ↑  გუნდის სტატისტიკა.  დაარქივებულია ორიგინალიდან — 2008-12-05. ციტირების თარიღი: 2008-05-18.
28. ↑  მოთამაშეების სტატისტიკა.  დაარქივებულია ორიგინალიდან — 2012-10-24. ციტირების თარიღი: 2008-05-18.
29. ↑  მოთამაშეების ჩანაწერები
30. ↑  ახალი ზელანდიის თამაშების ჩანაწერები
31. ↑  ახალი ზელანდიის ნაკრების 33 კაციანი შემადგენლობა

რესურსები ინტერნეტში
--------------------

ვიკისაწყობში არის გვერდი თემაზე:
***ახალი ზელანდიის მორაგბეთა ეროვნული ნაკრები***

* (ინგლისური) გუნდის ოფიციალური საიტი
* (ინგლისური) ოფიციალური IRB-ს რეიტინგი დაარქივებული 2006-11-03 საიტზე Wayback Machine.

ეს სტატია ოდესღაც იყო რჩეული. დააწკაპუნეთ აქ დამატებითი ინფორმაციისთვის.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| ხ • გ • რ
რაგბის ეროვნული ნაკრებები |
| --- |
|  |
| პირველი იარუსი | 
* ავსტრალია
* არგენტინა
* ახალი ზელანდია
* ინგლისი
* ირლანდია
* იტალია
* სამხრეთი აფრიკა
* საფრანგეთი
* უელსი
* შოტლანდია

 |
|  |
| მეორე იარუსი | 
* აშშ
* ესპანეთი
* იაპონია
* კანადა
* ნამიბია
* პორტუგალია
* რუმინეთი
* რუსეთი
* სამოა
* საქართველო
* ტონგა
* ურუგვაი
* ფიჯი

 |
|  |
| მესამე იარუსი (პირველი განვითარების გუნდები) | 
* ბელგია
* ბრაზილია
* გერმანია
* ზიმბაბვე
* კენია
* კოტ-დ’ივუარი
* სამხრეთი კორეა
* ჩილე
* ჰონგ-კონგი

 |
|  |
| მესამე იარუსი (მეორე განვითარების გუნდები) | 
* ავსტრია
* აზერბაიჯანი
* ამერიკის სამოა
* ანდორა
* არაბთა გაერთიანებული საამიროები
* ბარბადოსი
* ბაჰამის კუნძულები
* ბერმუდის კუნძულები
* ბოსნია და ჰერცეგოვინა
* ბოტსვანა
* ბრიტანეთის ვირჯინის კუნძულები
* ბრუნეი
* ბულგარეთი
* ბურუნდი
* გაიანა
* განა
* გუამი
* დანია
* ვანუატუ
* ვენესუელა
* ზამბია
* იამაიკა
* ინდოეთი
* ინდონეზია
* ირანი
* ისრაელი
* კაიმანის კუნძულები
* კამბოჯა
* კამერუნი
* კვიპროსი
* კოლუმბია
* კოსტა-რიკა
* კუკის კუნძულები
* ლაოსი
* ლატვია
* ლიეტუვა
* ლუქსემბურგი
* მადაგასკარი
* მავრიკი
* მავრიტანია
* მალაიზია
* მალი
* მალტა
* მაროკო
* მექსიკა
* მოლდოვა
* მონაკო
* მონღოლეთი
* ნიგერია
* ნიდერლანდები
* ნიუე
* ნორვეგია
* პაკისტანი
* პაპუა-ახალი გვინეა
* პარაგვაი
* პერუ
* პოლონეთი
* რუანდა
* საბერძნეთი
* სენეგალი
* სენტ-ვინსენტი და გრენადინები
* სენტ-ლუსია
* სერბეთი
* სვაზილენდი
* სინგაპური
* სლოვენია
* სოლომონის კუნძულები
* სომხეთი
* ტაილანდი
* ტაიტი
* ტანზანია
* ტოგო
* ტრინიდადი და ტობაგო
* ტუნისი
* უგანდა
* უზბეკეთი
* უკრაინა
* უნგრეთი
* ფილიპინები
* ფინეთი
* ყაზახეთი
* ყირგიზეთი
* შვედეთი
* შვეიცარია
* შრი-ლანკა
* ჩეხეთი
* ჩინეთი
* ჩინეთის ტაიბეი
* ხორვატია

 |
|  |
| საფრანგეთის რაგბის ფედერაცია | 
* ახალი კალედონია
* გვადელუპა
* მაიოტა
* მარტინიკა
* რეიუნიონი
* უოლისი და ფუტუნა

 |
|  |
| მსოფლიო რაგბის არაწევრი გუნდები | 
* ალჟირი
* ბენინი
* ბურკინა-ფასო
* გაბონი
* გვატემალა
* გიბრალტარი
* დომინიკელთა რესპუბლიკა
* ეგვიპტე
* ეკვადორი
* ესტონეთი
* თურქეთი
* იორდანია
* კატალონია
* კატარი
* კიურასაო
* კონგოს რესპუბლიკა
* კონგოს დემოკრატიული რესპუბლიკა
* ლიბანი
* ლიბია
* მაკაო
* მონტენეგრო
* ნიგერი
* პანამა
* სალვადორი
* სან-მარინო
* სენტ-კიტსი და ნევისი
* სლოვაკეთი
* ტერქსი და კაიკოსის კუნძულები
* ტუვალუ
* ცენტრალური აფრიკის რესპუბლიკა
* ჩადი

 |
|  |
| კომბინირებული გუნდები | 
* აფრიკელი ლეოპარდები
* ბრიტანელი და ირლანდიელი ლომები
* სამხრეთ ამერიკის XV
* წყნაროკეანური კუნძულები

 |
|  |
| გაუქმებული გუნდები | 
* აღმოსავლეთი აფრიკა
* აღმოსავლეთი გერმანია
* დასავლეთი გერმანია
* დსთ
* იუგოსლავია
* ნიასალენდი (მალავი)
* საბჭოთა კავშირი
* სპარსეთის ყურე
* ჩეხოსლოვაკია

 |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| ხ • გ • რ
რაგბის კავშირი ახალ ზელანდიაში |
| --- |
|  |
| მმართველი | 
ახალი ზელანდიის რაგბის კავშირი
 |
|  |
| ეროვნული გუნდები | 
All Blacks • უმცროსი All Blacks • ახალი ზელანდიის მაორი • შვიდკაცა • 21 წლამდე • 19 წლამდე • 20 წლამდე • მოსწავლეები • შავი გვიმრები
 |
|  |
| შეჯიბრებები | 
სუპერ რაგბი • ახალი ზელანდიის თასი • ჰერტლენდის ჩემპიონატი • რანფარლის ფარი • ჰანანის ფარი
 |

 |


|  |  |
| --- | --- |
|  |  **პორტალი სპორტი** — დაათვალიერეთ ვიკიპედიის სხვა სტატიები სპორტზე. |